— Правядзенне падобных справаздачных канцэртаў, — кажа Расіта Галябовіч, сакратар Савета спецыяльнага фонду Прэзідэнта Рэспублікі Беларусь па падтрымцы таленавітай моладзі, — вельмі важная падзея не толькі для кожнага з яго ўдзельнікаў, але і для ўсёй краіны. Мы маем магчымасць назіраць, як развіваецца наша мастацтва, куды рушыць таленавітая моладзь, якія новыя вяршыны яна скарае. Для юных музыкантаў, танцораў, прадстаўнікоў іншых відаў мастацтва, што займаюцца ў навучальных установах сферы культуры, такія паказы таксама дэманструюць планку, на якую трэба арыентавацца, дапамагаюць ацаніць лепшыя дасягненні.